PROJEKTNI ZADATAK
Sistem za elektronsko upravljanje dokumentima (DMS) za potrebe Zajednice opština Crne Gore
1. Predmet projektnog zadatka

Predmet projektnog zadatka je izrada, implementacija, testiranje, puštanje u produkcioni rad, obuka korisnika i garantno održavanje web baziranog softverskog rješenja za kancelarijsko poslovanje, evidenciju akata, upravljanje predmetima i elektronsku arhivu.

2. Cilj projekta

Cilj projekta je uspostavljanje jedinstvenog informacionog sistema kojim će se unaprijediti efikasnost kancelarijskog poslovanja, praćenje toka predmeta, dostupnost arhivske građe, kontrola rokova i sigurnost dokumentacije.

3. Obuhvat projekta

Rješenje treba da obuhvati najmanje sledeće module:
- Modul za upravljanje dokumentima
- Modul za upravljanje procesima/workflow
- Modul djelovodnika i evidencije akata
- Modul elektronske arhive -čuvanje dokumenata u sistemu 
- Modul pretrage
-Mogucnost izvlacenja Excel izvestaja koji sadrže metapodatke dokumenata
- Administratorski modul

4. Tehnička specifikacija

Rješenje mora biti realizovano kao web aplikacija dostupna putem Interneta, uz mogućnost hostovanja u cloud okruženju ili infrastrukturi naručioca.

Sistem treba da bude zasnovan na servisno orijentisanoj ili mikroservisnoj arhitekturi, sa mogućnošću integracije sa eksternim sistemima putem API interfejsa.

Potrebno je obezbijediti:
- audit log aktivnosti
- role-based access control
- SSL/TLS enkripciju
- dnevni backup
- podršku za najmanje 10 konkurentnih korisnika
- minimum 30 GB cloud prostora sa mogućnošću proširenja
- mogućnost kasnije integracije sa AI sistemima i elektronskim potpisom.




5. Infrastruktura i cloud okruženje

Sistem se može implementirati u cloud ili hosted okruženju, pod uslovom da se svi podaci, primarne produkcione komponente i rezervne kopije nalaze i obrađuju u skladu sa zahtjevima naručioca i važećim propisima koji regulišu zaštitu, obradu i čuvanje podataka.
Ponuđač nije obavezan da bude vlasnik fizičke infrastrukture, ali je dužan da dokaže pravo korišćenja, upravljanja ili zakupa odgovarajuće infrastrukture, kao i sposobnost obezbjeđivanja zahtijevanih uslova u pogledu dostupnosti, sigurnosti, rezervnih kopija (backup) i oporavka sistema u slučaju incidenta ili katastrofe.
Rješenje mora omogućiti visoku dostupnost sistema, horizontalno i/ili vertikalno skaliranje, kao i rad u redundantnom infrastrukturnom okruženju, uključujući klastersku ili ekvivalentnu arhitekturu.

6. Migracija podataka

Izvršilac je dužan da izvrši migraciju postojećih evidencija iz Excel tabela, Word registara, skeniranih registara i postojećih elektronskih foldera u novo softversko rješenje.
Naručilac je u obavezi da pripremi svu dokumentaciju za migraciju, te da istu skladišti na unaprijed definisanoj lokaciji. Takođe, naručilac je dužan da obezbijedi da podaci koji se prenose u novo softversko rješenje budu strukturirani u skladu sa unaprijed definisanim formatom.

7. Obuka korisnika (FAZA 2)

Obuka mora obuhvatiti administratore sistema, zaposlene u pisarnici, obrađivače predmeta i rukovodioce organizacionih jedinica.
8. Garantno održavanje i podrška (FAZA 3)
Period održavanja: 12 mjeseci od primopredaje.
Podrška mora obuhvatiti korektivno održavanje, ažuriranje sistema, telefonsku i online podršku, uz SLA model 8x5 sa uključenih 1h prioritetne podrške mesečno za sve vreme trajanja ugovorne obaveze. 

8. Rokovi izvršenja

Preporučeni rok implementacije sistema je 6 mjeseci od dana potpisivanja ugovora, uključujući:
- analizu poslovnih procesa
- implementaciju i konfiguraciju sistema
- testiranje
- migraciju podataka
- obuku korisnika
- puštanje sistema u produkcioni rad.




9. Primopredaja

Softver se smatra uredno isporučenim nakon funkcionalnog testiranja, korisničkog prihvatanja, dostavljanja dokumentacije, sprovedene obuke i zapisnika o primopredaji.

Nakon izvršenja ugovora naručilac stiče pravo na preuzimanje svih svojih podataka u standardnom i mašinski čitljivom formatu, a pružalac usluge ima obavezu da izvrši migraciju podataka u slučaju prelaska na drugog pružaoca usluge.
